CELEX: 31983D0628
Language: el
Date: 1983-12-01 00:00:00
Title: 83/628/ΕΟΚ: Απόφαση της Επιτροπής της 1ης Δεκεμβρίου 1983 σχετικά με την καταβολή του υπολοίπου της χρηματοδοτικής συμμετοχής της Κοινότητας για το 1982 στις δραστηριότητες επιθεωρήσεως και εποπτείας των θαλασσίων υδάτων της Ιρλανδίας (Το κείμενο στην αγγλική γλώσσα είναι το μόνο αυθεντικό)

Avis juridique important

|

31983D0628

83/628/ΕΟΚ: Απόφαση της Επιτροπής της 1ης Δεκεμβρίου 1983 σχετικά με την καταβολή του υπολοίπου της χρηματοδοτικής συμμετοχής της Κοινότητας για το 1982 στις δραστηριότητες επιθεωρήσεως και εποπτείας των θαλασσίων υδάτων της Ιρλανδίας (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 355 της 17/12/1983 σ. 0044 - 0044

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 1ης Δεκεμβρίου 1983  σχετικά με την καταβολή του υπολοίπου της χρηματοδοτικής συμμετοχής της Κοινότητας για το 1982 στις δραστηριότητες επιθεωρήσεως και εποπτείας των θαλασσίων υδάτων της Ιρλανδίας  (Το κείμενο στην αγγλική γλώσσα είναι το μόνο αυθεντικό)  (83/628/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 78/640/ΕΟΚ του Συμβουλίου της 25ης Ιουλίου 1978 περί της χρηματοδοτικής συμμετοχής της Κοινότητας στις δραστηριότητες επιθεωρήσεως και εποπτείας των θαλασσίων υδάτων της Δανίας και της Ιρλανδίας (1), όπως τροποποιήθηκε από την απόφαση 82/892/ΕΟΚ (2), και ιδίως το άρθρο 1 παράγραφος 2,  Εκτιμώντας:  ότι το άρθρο 1 παράγραφος 2 της απόφασης 78/640/ΕΟΚ προβλέπει, για την Ιρλανδία, ότι η χρηματοδοτική συμμετοχή της Κοινότητας έχει καθοριστεί σε μέγιστο ποσό 46 εκατομμυρίων ECU για την περίοδο από την 1η Ιανουαρίου 1977 έως τις 31 Δεκεμβρίου 1984·  ότι το πρόγραμμα που υπέβαλε η Ιρλανδία για την εποπτεία των θαλασσίων υδάτων που υπάγονται στη δικαιοδοσία της, το οποίο περιέχει πρόβλεψη δαπανών τόσο για τις βραχυπρόθεσμες όσο και για τις μεσοπρόθεσμες δραστηριότητες, ελέγχθηκε από την Επιτροπή η οποία αποφάσισε, στις 15 Μαΐου 1979, να αποδεχτεί την επιλεξιμότητα των δαπανών·  ότι η αίτηση που υποβλήθηκε από τις ιρλανδικές αρχές σύμφωνα με το σημείο 6 του παραρτήματος της απόφασης 78/640/ΕΟΚ, αφορά αφενός τις δαπάνες που ανέρχονται σε 10 176 000 λίρες Ιρλανδίας και πραγματοποιήθηκαν κατά την περίοδο από την 1η Ιανουαρίου έως τις 31 Δεκεμβρίου 1982 και, αφετέρου, προκαταβολή 2 500 000 λιρών Ιρλανδίας έναντι των προβλεπόμενων δαπανών για το 1983, που ανέρχονται σε ποσό 7 290 000 λιρών Ιρλανδίας·  ότι από την εξέταση των πληροφοριών που διαβιβάστηκαν προκύπτει ότι το σύνολο των δαπανών που πραγματοποιήθηκαν το 1982 και έχουν προβλεφθεί για το 1983 είναι επιλέξιμο·  ότι, σύμφωνα με την απόφαση 83/476/ΕΟΚ (3), η Επιτροπή πραγματοποίησε την προσωρινή καταβολή του ποσού των 4 650 000 λιρών Ιρλανδίας, που καλύπτει την αιτούμενη προκαταβολή και μέρος της απόδοσης των δαπανών που πραγματοποιήθηκαν το 1982, εν αναμονή του συμπληρωματικού προϋπολογισμού·  ότι πρέπει, αφού εξασφαλιστεί ο συμπληρωματικός προϋπολογισμός, να πραγματοποιηθεί η πληρωμή του υπολοίπου ποσού που ανέρχεται σε 8 026 000 λίρες Ιρλανδίας, σύμφωνα με το άρθρο 1 παράγραφος 2 της απόφασης 78/640/ΕΟΚ·  ότι ζητήθηκε η γνώμη της Επιτροπής του ΕΓΤΠΕ για τα δημοσιονομικά θέματα και ιδιαίτερα για τα διαθέσιμα οικονομικά μέσα,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η χρηματοδοτική συμμετοχή της Κοινότητας στις επιλέξιμες δαπάνες που πραγματοποιήθηκαν από την Ιρλανδία για τις δραστηριότητες επιθεωρήσεως και εποπτείας των θαλασσίων υδάτων της για το έτος 1982 καθορίζεται οριστικά σε 10 176 000 λίρες Ιρλανδίας.  Άρθρο 2  Η παρούσα απόφαση απευθύνεται στην Ιρλανδία.  Βρυξέλλες, 1 Δεκεμβρίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 211 της 1. 8. 1978, σ. 34.  (2) ΕΕ αριθ. L 378 της 31. 12. 1982, σ. 55.  (3) ΕΕ αριθ. L 261 της 22. 9. 1983, σ. 33.